[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Tartu u\u0308likool rajab uudsete disainerrakkude arendamiskeskuse"}, {"text_idx": "#000006", "text": "Mart Loog na\u0308itab molekulaarse su\u0308steemibioloogia laboris TU\u0308 loodus- ja tehnoloogiainstituudis pa\u0308rmirakkude kolooniaid, mida uurides on nad paari aastaga teinud la\u0308bimurde. Autor/allikas: Postimees/Scanpix"}, {"text_idx": "#000007", "text": "Su\u0308nteetiline bioloogia loob organisme, mis on suutelised tekitama va\u0308ga spetsiifilisi ravimeid ja tootma keemilisi u\u0308hendeid ning materjale. See on tulevikuteadus, mille tippkeskuse rajamiseks Eestisse sai Tartu u\u0308likooli tehnoloogiainstituut Euroopa Komisjonilt 2,5 miljonit eurot."}, {"text_idx": "#000008", "text": "See vo\u0303imaldab TU\u0308 molekulaarse su\u0308steemibioloogia professor Mart Loogi eestvedamisel valmivasse keskusesse palgata teadusto\u0308o\u0308d tegema su\u0308nteetilise bioloogia tippspetsialiste vo\u0303i terve spetsialistide meeskonna. \u201cEuroopa Komisjoni ERA Chair\u2019i toetusega oleme keskuse elluviimisele u\u0308he sammu la\u0308hemale astunud,\u201d lausus Loog."}, {"text_idx": "#000009", "text": "Su\u0308nteetilisest bioloogiast on maailmas ra\u0308a\u0308gitud vaid viimased ku\u0308mmekond aastat. Ennustatakse, et paariku\u0308mne aasta pa\u0308rast u\u0308mbritsevad meid ko\u0303ikjal tehislikud bioloogilised su\u0308steemid: elutoas on lampide asemel helendavad taimed ja aianurgas isiklik bioku\u0308tusetehas, mis kasutab toorainena pru\u0308gi ja komposti. Kui hakkame kuluma, asendame kulunud osad kehast tehiskudedega. Meie organismis ringlevad bakterid, mis on programmeeritud u\u0308les leidma va\u0308hirakke ja su\u0308nteesima neid tapvaid ravimeid. See ko\u0303ik vo\u0303ib su\u0308nteetilise bioloogia abiga tulevikus vo\u0303imalik olla."}, {"text_idx": "#000010", "text": "Selleks luuakse uute u\u0308lesannetega rakke nii, et rakkude biomolekulaarsed su\u0308steemid programmeeritakse u\u0308mber. \u201cSellised disainerrakud muudavad tulevikus terveid to\u0308o\u0308stusharusid ja ennustavad revolutsiooni keemiato\u0308o\u0308stuses, sest neid saab programmeerida ta\u0308itma palju praktilisi u\u0308lesandeid nagu na\u0308iteks kemikaalide vo\u0303i ravimite tootmine ja haiguste diagnostika,\u201d ra\u0308a\u0308kis Loog."}, {"text_idx": "#000012", "text": "Su\u0308nteetiline bioloogia erineb juba aastaku\u0308mneid tuntud bio- ja geenitehnoloogiast selle poolest, et disainerrakkudes kasutatakse laiemapo\u0303hjalist, standarditel ja moodulitel po\u0303hinevat su\u0308steemidisaini. Selle eelduseks on viimastel aastatel kordades odavnenud su\u0308nteetiline DNA, mis vo\u0303imaldab kiirelt ja sisuliselt piiramatus ulatuses rakkude pa\u0308rilikkuskoodi u\u0308mber programmeerida."}, {"text_idx": "#000013", "text": "Su\u0308steemse la\u0308henemise vo\u0303imalus rakkude disainis on maailma tippu\u0308likoolide su\u0308nteetilise bioloogia keskustesse meelitanud lisaks bioloogidele ja keemikutele palju inseneriharidusega inimesi. Su\u0308nteetilisest bioloogiast on kujunenud erialadevaheline teadus."}, {"text_idx": "#000014", "text": "Mart Loog ra\u0308a\u0308kis, et Tartu u\u0308likooli tehnoloogiainstituudis on juba praegu olemas tipplaborid ko\u0303igi peamiste su\u0308nteetilises bioloogias kasutatavate rakusu\u0308steemide jaoks: imetaja rakud, taimerakud, bakterid ja pa\u0308rm. \u201cLisaks, on meil tugev inseneeria ku\u0308lg arukate materjalide ja seadmete laboris. See on see, mida meie instituudi algusaegadel peeti vo\u0303ib-olla kummaliseks koosluseks, ent vo\u0303ib tulevikus osutuda ideaalseks kombinatsiooniks bioloogia ja inseneriteaduse sidumisel su\u0308nteetilise bioloogia u\u0308hisnimetaja alla,\u201c ko\u0303neles ta."}, {"text_idx": "#000015", "text": "Tartu u\u0308likooli su\u0308nteetilise bioloogia keskusesse on plaanis luua ka spetsiifilise aparatuuriga tuumiklabor, kus uurimislaborid ja spin-off-firmad saavad lihtsalt testida loodud disainerrakkude prototu\u0308u\u0308pe, et neid kiiremini ja va\u0308iksema rahakuluga rakendama hakata. ERA Chair projekt panustab ka doktori- ja magistrio\u0303ppe kvaliteeti to\u0303stmisesse. Lisaks on loodaval o\u0303ppetoolil oluline roll ka uues inglisekeelses bakalaureuse o\u0303ppekava programmis \u201cScience and Technology\u201d."}, {"text_idx": "#000016", "text": "Tartu u\u0308likooli teadusprorektor Marco Kirm u\u0308tles, et keskus hakkab tegema ko\u0303rgkvaliteedilisi rahvusvahelisel tasemel alus- ja rakendusuuringuid ja samas loob konkurentsieelise ka uutele ettevo\u0303ttele."}, {"text_idx": "#000017", "text": "Nutikatest disainerrakkudest to\u0303useb kasu nii ravimiarenduses kui ka keskkonnaseires"}, {"text_idx": "#000018", "text": "Tudengid valmistavad suhkrutest plasti - see ongi su\u0308nteetiline bioloogia"}, {"text_idx": "#000020", "text": "Video: seminar Eesti teaduseetika hetkeseisust ja tulevikust"}, {"text_idx": "#000021", "text": "Professor: tehisintellekt pa\u0308a\u0308stab biotehnoloogia pimeduses kobamisest"}, {"text_idx": "#000023", "text": "Eesti teadlane otsib miljonigrandi toel kaalulangetuse ja ka\u0308itumise seoseid"}, {"text_idx": "#000025", "text": "Eesti teadlaste patud ko\u0303nelevad va\u0308hesest rahast ja po\u0303lvkondlikust lo\u0303hest"}, {"text_idx": "#000026", "text": "Arvamusfestivali arutelu: u\u0308likoolid vo\u0303iks pakkuda teadlaste teenust"}, {"text_idx": "#000027", "text": "Teadlased annavad soovitusi teadusuuringu usaldusva\u0308a\u0308rsuse hindamiseks"}, {"text_idx": "#000028", "text": "TU\u0308 teadlane hakkab miljonigrandi toel soodest immitsevat naerugaasi uurima"}, {"text_idx": "#000030", "text": "Ainult teadlastele: sild teaduse ja u\u0308hiskonna vahel - ajakirjandus"}, {"text_idx": "#000032", "text": "Uuring: tipptasemel teaduse vo\u0303ti on hea valitsemine"}, {"text_idx": "#000040", "text": "Hu\u0308ljatud su\u0308nteesimeetod peibutab keskkonnaso\u0303bralikuma keemiaga"}, {"text_idx": "#000044", "text": "Va\u0308rske doktor: no\u0303udlus doktorikraadiga spetsialistide ja\u0308rele on Eestis madal"}, {"text_idx": "#000045", "text": "Miks doktorandid nominaalajaga u\u0308likooli ei lo\u0303peta?"}, {"text_idx": "#000046", "text": "Eesti noorteadlane va\u0308lismaal: kas, kus ja miks vo\u0303i milline teadlaskarja\u0308a\u0308r valida va\u0308lismaal vo\u0303i Eestis?"}, {"text_idx": "#000047", "text": "Teadlaste ja ettevo\u0303tjate 4 soovitust Eesti teaduse pa\u0308a\u0308stmiseks"}, {"text_idx": "#000048", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]